02/07/2013 | Administración LocalMancomunidades
Mancomunidade de Concellos da Comarca de Ferrol
Aprobación definitiva da Ordenanza fiscal reguladora das taxas pola prestación do servizo de lacería, recollida, aloxamento e control e animais domésticos

EDICTO Aprobación definitiva da Ordenanza fiscal reguladora das taxas pola prestación do servizo de lacería, recollida, aloxamento e control e animais domésticos. O Pleno da Mancomunidade, en sesión levada a cabo o día 15 de abril de 2013, acordou a imposición das taxas pola prestación do servizo de lacería, recollida, aloxamento e control de animais domésticos e a aprobación inicial da ordenanza fiscal reguladora destas. Posteriormente, someteuse a dita ordenanza, de conformidade co artigo 49 da LBRL, a información pública polo prazo de 30 días aos efectos de que os interesados acheguen reclamacións e suxerencias, mediante a súa publicación no BOP, con data do 23-04-2013, así como no taboleiro de anuncios e na páxina web do Concello de Ferrol (www.ferrol.es). Logo de rematado o prazo de exposición pública non foron presentadas reclamacións contra o devandito expediente. En consecuencia, quedou definitivamente aprobada a ordenanza fiscal reguladora das taxas pola prestación do servizo de lacería, recollida, aloxamento e control e animais domésticos, cuxo texto íntegro se transcribe de seguido: ORDENANZA FISCAL REGULADORA DAS TAXAS POLA PRESTACIÓN DO SERVIZO DE LACERÍA, RECOLLIDA, ALOXAMENTO E CONTROL DE ANIMAIS DOMÉSTICOS NO TERRITORIO DA MANCOMUNIDADE DE CONCELLOS DA COMARCA DE FERROL Artigo 1.–Fundamento e réxime. En uso das facultades concedidas polos artigos 133.2 e 142 da Constitución e polo artigo 106 da Lei 7/85 do 2 de abril, reguladora das bases do réxime local, e de conformidade co previsto no artigo 20.4 e 57 do Real decreto lexislativo 2/2004, do 5 de marzo, polo que se aproba ou texto refundido da Lei reguladora de facendas locais, a Mancomunidade de concellos establece a taxa pola prestación do servizo de lacería, recollida, aloxamento e control de animais domésticos abandonados no territorio da Mancomunidade de Concellos da Comarca de Ferrol. Artigo 2.–Feito impoñible.1. Constitúe o feito impoñible da taxa: a) A utilización dos servizos de lacería, aloxamento e xestión de cadáveres de animais domésticos eutanasiados por benestar animal baixo criterio veterinario a solicitude do seu propietario. b) Tratamento sanitario para a adopción de animais de compañía. c) Manutención e custodia de animais de compañía na canceira municipal.2. A obriga de contribuír nacerá cando se inicie a prestación dos servizos sometidos a gravame, entendéndose a tales efectos, que se inicia a prestación cando se solicita a mesma ou se ocasiona a súa prestación. Artigo 3.–Suxeitos pasivos. Son suxeitos pasivos desta taxa, en concepto de contribuíntes, as persoas físicas e xurídicas, que teñan a condición de propietarios ou responsables dos animais sobre os que recaian os servizos sinalados no artigo anterior. Serán responsables solidarios das obrigacións tributarias establecidas nesta ordenanza as persoas e entidades a que se refire o artigo 42 da Lei 58/2003, do 17 de decembro, xeral tributaria. Serán responsables subsidarios das obrigacións tributarias establecidas nesta ordenanza as persoas e entidades a que se refire o artigo 43 da Lei 58/2003, do 17 de decembro, xeral tributaria. Artigo 4.–Beneficios fiscais. Non se establece beneficio fiscal ningún sobre a cota resultante nin exención do pagamento. Artigo 5.–Devengo. A obriga de contribuír nacerá coa prestación do servizo. Para o suposto de que o animal recollido tivera microchip non procederá a taxa por recoñecemento sanitario, sen que o cómputo de días de estancia poida iniciarse ata que se comunique ó propietario a recollida do animal. Artigo 6.–Base Impoñible. A débeda tributaria se determinará polo sistema de cota fixa, atendendo á diferente natureza dos servizos, de acordo ca clasificación realizada no artigo seguinte. Artigo 7.–Tarifas. Artigo 8.–Normas de xestión.1. A prestación dos servizos deberase axustar ao determinado na Lei 1/1993 do Parlamento de Galicia, normativa de desenvolvemento.2. Establécese o réxime de autoliquidación da taxa, e con ingreso previo á prestación do servizo.3. Para retirar os animais, para os que se presten os servizos determinados nas tarifas 1, 2, 3, 4, 5, 7, 15, 16, 17, 18, 19 e 20, será necesario acreditar o pagamento previo da taxa correspondente 4. No suposto de que o servizo se prestase en réxime de encomenda de xestión, concesión ou contrato de prestación de servizos por entidade distinta da Mancomunidade, a recadación da taxa realizarase pola empresa que preste o servizo.5. A empresa que preste o servizo virá obrigada a notificar a relación de servizos prestados a requirimento da Mancomunidade. Artigo 9.–Infraccións e sancións tributarias. En materia de calificación das infraccións e de sancións das mesmas, se estará ó disposto nos artigos 178 e ss. da Lei Xeral Tributaria DISPOSICIÓN FINAL. A redacción da presente ordenanza fiscal entrará en vigor o día da súa publicación no Boletín Oficial da Provincia (BOP), comezará a aplicarse a partir do día do inicio do servizo mancomunado de lacería, recollida, aloxamento e control de animais domésticos, e permanecerá en vigor ata a súa modificación ou derogación expresa. Ferrol, 20 de xuño de 2013. O presidente Asdo.: José Manuel Rey Varela